PATVIRTINTA

Trakų gimnazijos direktoriaus

2017 m. rugpjūčio 31 d. įsakymu Nr. V- 98

**TRAKŲ GIMNAZIJOS**

**2017–2018 IR 2018–2019 MOKSLO METŲ PRADINIO UGDYMO PROGRAMOS BENDRASIS UGDYMO PLANAS**

**I SKYRIUS**

**BENDROSIOS NUOSTATOS**

1. Trakų gimnazijos 2017–2018 ir 2018–2019 mokslo metų pradinio ugdymo programos bendrasis ugdymo planas reglamentuoja taip pat ir neformaliojo vaikų švietimo programų įgyvendinimą gimnazijoje.

2. Bendrojo ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi gimnazija gali savarankiškai ir tikslingai, atsižvelgdama į gimnazijos bendruomenės poreikius, planuoti ir organizuoti pradinį ugdymą.

3. Ugdymo plane vartojamos sąvokos:

3.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių.

3.3. **Laikinoji** **grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

3.4. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

3.5. **Pamoka** – pagrindinė nustatytos trukmės nepertraukiamo mokymosi organizavimo forma.

3.8. **Ugdymo planas** – ugdymo programos įgyvendinimo aprašas.

3.9. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**GIMNAZIJOS UGDYMO PLANO RENGIMAS**

4. Gimnazijos 2017–2018 ir 2018–2019 mokslo metų pradinio ugdymo planas (toliau – Gimnazijos ugdymo planas) parengtas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

5. Gimnazija, rengdama Gimnazijos ugdymo planą, rėmėsi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, gimnazijos įsivertinimo duomenimis.

6. Rengiant Gimnazijos pradinio ugdymo planą, gimnazijos direktoriaus įsakymu (Trakų gimnazijos direktoriaus 2017-04-18 d. įsakymo Nr. V- 59 „Dėl darbo grupės sudarymo ugdymo planams rengti“) sudaryta darbo grupė, į kurią bendradarbiavimo pagrindais įtraukti mokytojų, gimnazijos administracijos, mokyklos vaiko gerovės komisijos atstovai, tėvai (globėjai).

7. Gimnazija, rengia dvejų metų Gimnazijos ugdymo planą. Gimnazijos ugdymo plane nustatytos pradinio ugdymo programos įgyvendinimo nuostatos, kurios atspindi pradinio ugdymo organizavimo specifiką gimnazijoje.

9. Gimnazijos ugdymo planą gimnazijos direktorius tvirtina iki ugdymo proceso pradžios, projektą suderinęs su gimnazijos taryba, Trakų rajono savivaldybės administracija.

10. Gimnazijos ugdymo plane įteisinami gimnazijos bendruomenės susitarimai dėl:

10.1. prioritetinių ugdymo tikslų ir uždavinių, keliamų gimnazijos numatytam ugdymo laikotarpiui (dvejiems metams);

10.2. pradinio ugdymo proceso organizavimo laikotarpių (ugdymas vyksta trimestrais);

10.3. bendrajai programai įgyvendinti skiriamų ugdymo valandų paskirstymo varianto (-ų), numatyto (-ų) Bendrojo ugdymo plano 23 punkte, pasirinkimo, ugdymo valandų konkrečiai klasei paskirstymo;

10.4. ugdymo turinio formavimo (integralus, dalykinis), mokymosi organizavimo formų (pamoka);

10.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;

10.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;

10.7. bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo;

10.8. švietimo pagalbos mokiniui ir mokytojui teikimo (mokymosi pagalbos esant žemiems mokinių pasiekimams ar mokiniui(-iams) susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą (papildomų ugdymo valandų skyrimo, atsakingų asmenų ar specialistų komandos sudarymo ir kt.);

10.9. ugdymo valandų, skiriamų mokinių ugdymo poreikiams tenkinti, panaudojimo;

10.10. klasių dalijimo į grupes, mažiausio mokinių skaičiaus jose nustatymo, laikinųjų grupių sudarymo;

10.11. prireikus – klasių jungimo, jungtinei klasei skiriamų valandų skaičiaus, jungtinės klasės veiklos organizavimo;

10.12. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, nacionalinių mokinių pasiekimų patikrinimo testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

10.13. mokinių ugdymo pasiekimų ir pažangos vertinimo metodikos ir tvarkos;

10.14. vadovėlių ir kitų mokymo (si) priemonių pasirinkimo,naudojimosi jomis gimnazijoje principų ir tvarkos;

10.15. pažintinės ir kultūrinės veiklos organizavimo;

10.16. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse (12 mokinių);

10.17. prevencinių ir kitų ugdymo programų pasirinkimo ir jų įgyvendinimo (integruojant į Bendrosios programos dalykus);

10.18. bendradarbiavimo su mokinių tėvais (globėjais) tikslų ir formų.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

12. 2017–2018 mokslo metai ir ugdymo procesas prasideda 2017 m. rugsėjo 1 d. Ugdymo proceso trukmė – 170 ugdymo dienų (rugsėjo 1 d. – gegužės 31 d.).

13. 2018–2019 mokslo metai ir ugdymo procesas prasideda 2018 m. rugsėjo 1 d. Ugdymo proceso trukmė – 175 ugdymo dienos (rugsėjo 1 d. – birželio 07 d.).

14. 2017–2018 mokslo metais:

14.1 mokiniams skiriamos atostogos:

|  |  |
| --- | --- |
| Rudens | 2017-10-30–2017-11-03 |
| Žiemos (Kalėdų) | 2017-12-27–2018-01-03 |
| Žiemos | 2018-02-19–2018-02-23 |
| Pavasario (Velykų) | 2018-04-03–2018-04-06 |

15. 2018–2019 mokslo metais:

15.1. mokiniams skiriamų atostogų laikas:

|  |  |
| --- | --- |
| Rudens | 2018-10-29–2018-11-02 |
| Žiemos (Kalėdų) | 2018-12-27–2019-01-02 |
| Žiemos | 2019-02-18–2019-02-22 |
| Pavasario (Velykų) | 2019-04-23–2019-04-26 |

15.2. ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė – 17 ugdymo dienų. Atostogas mokiniams skiriamos ne rečiau kaip kas 7–8 mokymosi savaitės. Į atostogų trukmę neįskaičiuojamos švenčių dienos.

16. Vasaros atostogų pradžią nustato gimnazijos direktorius, suderinęs su gimnazijos taryba ir Trakų rajono savivaldybės administracija.

17. Sprendimus dėl 2017–2018 mokslo metais 10 ugdymo dienų, 2018–2019 mokslo metais – 15 ugdymo dienų organizavimo laiko priima:

17.1. gimnazija dėl 5 ugdymo dienų 2017–2018 mokslo metais, 10 ugdymo dienų 2018–2019 mokslo metais (pamokinė veikla);

17.2. Trakų rajono savivaldybės švietimo skyrius dėl 5 ugdymo dienų 2017–2018 ir 2018–2019 mokslo metais(pamokinė veikla).

18. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į gimnaziją gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Gimnazijos direktorius priima sprendimus dėl ugdymo proceso koregavimo, apie priimtus sprendimus informuoja gimnazijos tarybą, Trakų rajono savivaldybę.

**ANTRASIS SKIRSNIS**

**BENDROSIOS PROGRAMOS ĮGYVENDINIMO**

**BENDROSIOS NUOSTATOS**

19.Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

20. Formuojant gimnazijos ugdymo turinį, t. y. numatant gimnazijos mokinių pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus gimnazijoje rezultatus (jei buvo vykdomi) ir rekomendacijas dėl mokinių pasiekimų gerinimo.

21. Trakų gimnazijoje ugdymo procesas vykdomas lenkų ir lietuvių kalbomis. Bendroji programa vykdoma dvikalbio ugdymo būdu, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

22. Bendrajai programai ir neformaliojo švietimo programoms įgyvendinti:

22.1. 2017-2018 mokslo metais skiriamos ugdymo valandos, kai ugdymo valandos trukmė 1 klasėje – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų |
| Dorinis ugdymas (tikyba arba etika) | 68 | 68 | 136 |
| Lietuvių kalba | 510 | 476 | 986 |
| Gimtoji kalba (baltarusių, lenkų, rusų, vokiečių)\* | 476 | 476 | 952 |
| Lietuvių kalba\* | 306 | 340 | 646 |
| Užsienio kalba (anglų) | 68 | 136 | 204 |
| Matematika | 306 (272\*) | 306 | 612 (578\*) |
| Pasaulio pažinimas | 136 | 136 | 272 |
| Dailė ir technologijos | 136 | 136 (102\*) | 272 (238\*) |
| Muzika | 136 | 136 | 272 |
| Kūno kultūra | 170 | 204 (170\*) | 374 (340\*) |
| Valandos, skiriamos mokinių ugdymo(si) poreikiams tenkinti | 68 | 102 (34\*) | 170 (102\*) |
| Iš viso Bendrajai programai įgyvendinti | 1598/ 1836\* | 1700 /1904\* | 3298/ 3630\* |
| Neformaliojo švietimo valandos | 136 | 136 | 272 |

Pastaba:

\*Mokykloje, kurios nuostatose (įstatuose) įteisintas mokymas tautinės mažumos kalba.

22.2. 2018-2019 mokslo metais skiriamos ugdymo valandos, kai ugdymo valandos trukmė 1 klasėje – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų |
| Dorinis ugdymas (tikyba arba etika) | 70 | 70 | 140 |
| Lietuvių kalba | 525 | 490 | 1015 |
| Gimtoji kalba (baltarusių, lenkų, rusų, vokiečių)\* | 490 | 490 | 980 |
| Lietuvių kalba\* | 315 | 350 | 665 |
| Užsienio kalba (anglų, prancūzų ar vokiečių) | 70 | 140 | 210 |
| Matematika | 315 (280\*) | 315 | 630 (595\*) |
| Pasaulio pažinimas | 140 | 140 | 280 |
| Dailė ir technologijos | 140 | 140 (105\*) | 280 (245\*) |
| Muzika | 140 | 140 | 280 |
| Kūno kultūra | 175 | 210 (175\*) | 385 (350\*) |
| Valandos, skiriamos mokinių ugdymo(si) poreikiams tenkinti | 70 (35\*) | 105 (70\*) | 175 (105\*) |
| Iš viso Bendrajai programai įgyvendinti | 1645 / 1855\* | 1750 /1995\* | 3395/ 3850\* |
| Neformaliojo švietimo valandos | 140 | 140 | 280 |

Pastaba:

\*Mokykloje, kurios nuostatose (įstatuose) įteisintas mokymas tautinės mažumos kalba.

23. Ugdymo valandos Bendrajai programai įgyvendinti paskirstomos taip:

23.2. perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių;

23.3. Bendrosios programos ugdymo dalykams skiriant ugdymo valandas per savaitę:

|  |  |  |  |
| --- | --- | --- | --- |
| Dalykai | Dalyko savaitinių ugdymo valandų skaičius | | |
| 1–2 klasės | 3–4 klasės | Pradinio ugdymo programa  (1–4 klasės) |
| Dorinis ugdymas (tikyba arba etika) | 2 | 2 | 4 |
| Lietuvių kalba | 15 | 14 | 29 |
| Gimtoji kalba (baltarusių, lenkų, rusų, vokiečių)\* | 14\* | 14\* | 28\* |
| Lietuvių kalba\* | 9\* | 10\* | 19\* |
| Užsienio kalba (anglų) | 2 | 4 | 6 |
| Matematika | 9 / 8\* | 9 | 18 / 17\* |
| Pasaulio pažinimas | 4 | 4 | 8 |
| Dailė ir technologijos | 4 | 4 / 3\* | 8 / 7\* |
| Muzika | 4 | 4 | 8 |
| Kūno kultūra | 5 | 6 / 5\* | 11 / 10\* |
| Privalomų ugdymo valandų skaičius mokiniui | 1 kl. – 22 / 25\*  2 kl. – 23 / 27\* | 3 kl.– 24 / 27\*  4 kl.– 23 / 28\* | 92 / 107\* |
| Valandos, skiriamos mokinių ugdymo(si) poreikiams tenkinti | (5 / 3\*)\*\* | | (5 / 3\*)\*\* |
| Iš viso |  | | 97 / 110\* |

Pastabos:

\*Mokykloje, kurios nuostatuose (įstatuose) įteisintas mokymas tautinės mažumos kalba;

\*\*Valandų, skiriamų mokinių ugdymo(si) poreikiams tenkinti, skaičius nurodytas 1–4 klasėms (keturioms klasėms) bendrai, esant daugiau klasių komplektų, atitinkamai didėja ir šių valandų skaičius.

23.3.1. Trakų gimnazijoje 2017-2018, 2018-2019 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |  |  |
| --- | --- | --- | --- | --- | --- |
|  | **Dalyko savaitinių ugdymo valandų skaičius** | | | | |
| **Dalykai** | 1 klasė | 2 klasė | 3 klasė | 4 klasė | Pradinio ugdymo programa  (1-4 klasėse) |
| Dorinis ugdymas(tikyba) | 1 | 1 | 1 | 1 | 4 |
| Gimtoji kalba (lenkų) | 7 | 7 | 7 | 7 | 28 |
| Lietuvių kalba | 4 | 5 | 5 | 5 | 19 |
| Užsienio kalba (anglų, prancūzų) |  | 2 | 2 | 2 | 6 |
| Matematika | 4 | 4 | 4 | 5 | 17 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 1 | 7 |
| Muzika | 2 | 2 | 2 | 2 | 8 |
| Kūno kultūra | 2 | 2 | 2 | 2 | 8 |
| Šokis | 1 | | 1 | | 2 |
| Privalomų ugdymo valandų skaičius mokiniui | 25 | 27 | 27 | 28 | 107 |
| Valandos, skiriamos mokinių ugdymo(si) poreikiams tenkinti: | 3(1\*) | | | | 3 |
| \*Užsienio kalba (anglų) | 1 |  |  |  |  |
| Neformaliojo švietimo valandos | 3 | | 3 | | 6 |
| **Iš viso:** |  |  |  |  | **110** |

Pastabos:

2 ir 4 klasės jungiamos per šokio, kūno kultūros bei dailės ir technologijų pamokas.

24. Valandos mokinių ugdymo (si) poreikiams tenkinti skiriamos, įvertinus mokinių ugdymosi poreikius, atsižvelgiant į gimnazijos iškeltus ugdymo prioritetus, spręstinas ugdymo problemas. Valandos naudojamos:

24.6. dvikalbiam ugdymui, integruotam ugdymo procesui organizuoti ir kitai ugdymo veiklai, jei per pamoką dirba du mokytojai;

24.8. lietuvių kalbai (1-4 klasių), užsienio kalbai (1-oje klasėje) mokyti;

24.9. individualiam darbui su mokiniu(-iais), kuriam(-iems) reikalinga specialioji pedagoginė pagalba (nedidinant mokiniui privalomų ugdymo valandų skaičiaus per savaitę, kai vienu metu dirba du mokytojai: mokytojas ir mokytojo padėjėjas arba mokytojas ir specialusis pedagogas);

24.10. individualioms ir grupinėms konsultacijoms, mokymosi pagalbai teikti (gabiems mokiniams, mokiniams, turintiems mokymosi sunkumų, esant žemiems mokymosi pasiekimams);

24.11. projektinei, kūrybinei ir kitai mokinių ugdomajai veiklai (techninei kūrybinei, gamtamokslinio tyrinėjimo ir eksperimentavimo, skaitymo gebėjimų ugdymo ir kt.), padedančiai siekti Bendrosios programos tikslų;

24.12. gimnazijos pasirinktoms prevencinėms ir kitoms programoms įgyvendinti.

25. Ugdymo valandų skaičių klasei per savaitę sudaro: privalomų ugdymo valandų skaičius visiemsklasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos.

26. Ugdymo valandos, nurodytos Bendrojo ugdymo plano 22, 23 punktuose, numatytos Bendrajai programai įgyvendinti, gimnazijai ugdymo procesą organizuojant grupinio mokymosi forma kasdieniu būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

27. Klasės dalijamos į grupes:

27.2. lietuvių kalbai mokyti jei yra ne mažiau kaip 18 mokinių;

27.3. lietuvių kalbai mokyti jungtinėje klasėje, kai jungiamos 2 klasės, klasėje esant ne mažiau kaip 12 mokinių;

28. Laikinosios grupės iš kelių klasių mokinių gali būti sudaromos:

28.1. doriniam ugdymui (tikybai, etikai);

28.3. užsienio kalbai mokyti;

28.4. kūno kultūrai ugdyti mokiniams, turintiems specialiųjų ugdymosi poreikių (specialiosios medicininės fizinio pajėgumo grupės);

28.5. grupinėms konsultacijoms, mokymo pagalbai teikti ar kitai ugdymo veiklai, kuria siekiama spręsti mokyklai aktualias ugdymo problemas (pvz., gabiems mokiniams, turintiems mokymosi sunkumų);

28.6. specialiajai pedagoginei pagalbai teikti.

29. Gimnazija pagal turimas lėšas nusistato mažiausią mokinių skaičių laikinojoje grupėje (8 mokiniai).

30. Bendrosios programos ugdymo dalykams, išskyrus Bendrojo ugdymo plano 38.5.2 papunktyje nurodytą atvejį, laikinosios grupės iš kelių klasių mokinių pagal gebėjimų grupes nesudaromos.

31. Bendrosios programos tikslų gali būti siekiama ugdymo turinį formuojant pagal dalykus arba integravus atskirų ar visų ugdymo dalykų programas.

34. Ugdymo procesas organizuojamas pamoka ir kitomis mokymosi organizavimo formomis:

34.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“;

34.2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo švietimo programų turinį:

34.2.1. ugdymo procesas skirstomas trimestrais;

34.2.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti skirtas laikas;

34.2.3. mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Gimnazija priima sprendimą, kiek šiai veiklai per mokslo metus skirs pamokų, atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių. Veikla turi būti siejama ne tik su gimnazijos ugdymo tikslais, bet ir su mokinių mokymosi poreikiais. Ši veikla turi būti organizuojama ne tik gimnazijoje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose. Gimnazija priima sprendimą dėl šios veiklos organizavimo gimnazijai tinkamu būdu (skiriamos 5-10 dienų klasei).

35. Ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys.

36. Ugdymo procesas organizuojamas ne tik gimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

37. Gimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

38. Ugdymo sričių / ugdymo dalykų programų įgyvendinimas:

38.1. Dorinis ugdymas:

38.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

38.1.4. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

38.2. Kalbinis ugdymas:

38.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

38.2.2. lietuvių kalbos ugdymas gimnazijoje:

38.2.2.1. lietuvių kalbos dalykas yra pradinio ugdymo programos sudedamoji dalis ir jo mokoma:

38.2.2.1.1. pagal Lietuvos Respublikos švietimo ir mokslo ministro patvirtintą lietuvių kalbos ugdymo programą;

38.2.2.1.2. skiriant Bendrojo ugdymo plano 22, 23 punktuose nurodytas ugdymo valandas;

38.2.2.1.4. atsižvelgiant į mokinių ugdymosi poreikius, mokiniams turint menką kalbinę patirtį ar esant minimaliems (patenkinamas mokymosi lygis) mokinių pasiekimams, skiriama 1 papildoma ugdymo valanda per savaitę lietuvių kalbai ugdyti iš valandų, skiriamų mokinių ugdymo(si) poreikiams tenkinti;

38.2.2.2. lietuvių kalbos pradinio ugdymo programoje mokoma(si) integruotai:

38.2.2.2.1. suderinus mokymo(si) laiką ir turinio apimtis į pradinio ugdymo dalykus, mokomus lenkų kalba, integruojami lietuvių kalbos mokymo fragmentai;

38.2.2.2.2. siekiant dvikalbio ugdymo nuoseklumo, pasaulio pažinimo temas, susijusias su Lietuvos istorija, geografija, kultūra, rekomenduojama mokyti lietuvių kalba;

38.2.2.3. tėvų (globėjų) pageidavimu kitų (pasirinktų) Bendrosios programos dalykų gali būti mokoma(si) lietuvių kalba.

38.2.3. kitų gimtųjų kalbų mokymas(is):

38.2.3.1. gimnazijoje lenkų kalbos mokoma pagal Lietuvos Respublikos švietimo ir mokslo ministro patvirtintą gimtosios kalbos programą;

38.2.4. pirmosios užsienio kalbos mokymas:

38.2.4.1. pirmosios užsienio kalbos mokoma(si) antraisiais - ketvirtaisiais pradinio ugdymo programos metais (1-oje klasėje tėvams pageidaujant ir valandų skiriamų ugdyma (si) poreikiams tenkinti, 1 val.);

38.2.4.2. tėvai (globėjai) parenka mokiniui vieną iš gimnazijos siūlomų trijų Europos kalbų (anglų, vokiečių, prancūzų) (toliau – užsienio kalba);

38.2.4.4. užsienio kalbai mokyti visose 2–4 klasėse skiriama po 2 ugdymo valandas per savaitę.

38.3. Socialinis ir gamtamokslinis ugdymas:

38.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas turėtų vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

38.3.2. socialiniams gebėjimams ugdytis dalį (1/4) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

38.4. Matematinis ugdymas:

38.4.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, naudoti informacines komunikacines technologijas, skaitmenines mokomąsias priemones.

38.5. Kūno kultūra:

38.5.1. kūno kultūrai skiriamos 2 ugdymo valandos per savaitę, sudarytos sąlygos 1 valandą šokiui mokyti;

38.5.2. specialiosios medicininės fizinio pajėgumo grupės organizuojamos taip:

38.5.2.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

38.5.2.3. tėvų (globėjų) pageidavimu mokiniai gali lankyti sveikatos grupes ne gimnazijoje;

38.5.2.4. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos arba fiziniam aktyvinimui skirtos veiklos.

38.6. Meninis ugdymas (dailė ir technologijos, muzika, šokis, teatras):

38.6.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plano 22, 23 punktuose;

39. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (pvz., dailės, muzikos, sporto), gimnazijos direktoriaus įsakymu gali būti atleidžiami nuo atitinkamo privalomojo dalykosavaitinių pamokų (ar jų dalies) lankymo, jiems numatomas šių dalykų mokymosi pasiekimų įskaitymas. Šių programų turinys turi derėti su Bendrųjų programų turiniu. Gimnazijos direktorius nustato nedalyvaujančių pamokose mokinių saugumo užtikrinimo priemones.

40. Integruojamųjų, prevencinių ir kitų ugdymo programų įgyvendinimas:

40.1. Į Bendrosios programos ugdymo dalykų programų turinį integruojama:

40.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

40.1.2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

40.1.3. gimnazijos pasirinktos prevencinės ir kitos ugdymo programos. Gimnazija sudaro sąlygas kiekvienam mokiniui dalyvauti bent vienoje nuoseklioje ir ilgalaikėje prevencinėje programoje, kuri apimtų smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatintų sveiką gyvenseną, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“ 2017-2018 m.m. vykdoma „OLWEUS“ programa;

40.1.5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

40.1.6. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

40.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, gimnazijos pasirinktų prevencinių „OLWEUS“ ir kitų programų, informacinių komunikacinių technologijų ugdymo turinys;

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

41. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa.

42. Mokytojas numato mokinių ugdymosi pasiekimus ir vertinimą vadovaudamasis gimnazijoje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės ikimokyklinio ugdymo auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

43. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

43.1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;

43.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes:

43.2.1. atsižvelgiant į tai, ką norima įvertinti (vertinimo tikslas), taikomi įvairūs diagnostinio vertinimo būdai: projektiniai, kontroliniai darbai, testai ir kt. Per dieną negali būti atliekamas daugiau kaip vienas diagnostinis darbas;

43.2.2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

43.2.3. mokytojas renkasi vertinimo informacijos kaupimo būdus ir formas (pvz., vertinimo aplanką, vertinimo aprašą, pasiekimų knygelę ar kt.);

43.3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Trimestro mokinių pasiekimai apibendrinami vertinant mokinio per gimnazijoje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

43.3.1. elektroniniame dienyne:

43.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

43.3.1.2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;

43.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“;

43.3.2. gimnazijos / mokytojo pasirinktoje pasiekimų vertinimo (informacijos fiksavimo) formoje (pvz., mokinių pasiekimų ir pažangos įvertinimo apraše, vertinimo aplankuose, pasiekimų knygelėse, elektroniniame dienyne ar kt.);

43.3.3. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

44. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

45. Neformaliajam švietimui 1–4 klasėms ugdymo valandų skaičius per metus nurodomas  Trakų gimnazijos ugdymo plano 23.3.1 punkte. Šios valandos naudojamos tik neformaliojo švietimo programoms įgyvendinti.

46. Gimnazija kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas.

47. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“. Gali būti rengiamos ir siūlomos neformaliojo švietimo ugdymo programos, parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimų plėtojimo, gamtamokslinio tyrinėjimo, pažinimo ir pan.).

49. Mokinių skaičių neformaliojo švietimo grupėje pagal turimų mokymo lėšų dydį nustato gimnazijos direktorius (12 mokinių), suderinęs su gimnazijos taryba. Neformaliojo vaikų švietimo programose dalyvaujantys mokiniai registruojami Mokinių registre.

50. Neformaliojo vaikų švietimo programos per mokinių atostogas vykdomos.

**SEPTINTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

54. Gali būti jungiamos dvi klasės. Dvi klasės jungiamos susidarius ne daugiau kaip 18 mokinių.

55. Atsižvelgiant į Bendrojo ugdymo plano 23.3 papunktyje numatytą skiriamų valandų skaičių, jungtiniam pradinių klasių komplektui gali būti skiriama iki 30 ugdymo valandų per savaitę. Kiekvienam jungtinės klasės komplektui skiriamos 2 neformaliojo švietimo valandos ir 2 valandos mokinių ugdymo(si) poreikiams tenkinti. Šios valandos įeina į 30 valandų skaičių, skiriamą vienam jungtinės klasės komplektui.

**AŠTUNTASIS SKIRSNIS**

**MOKINIŲ MOKYMO NAMIE ORGANIZAVIMAS**

56. Vaikai, kuriems taiskalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

57. Mokinių, dėl ligos ar patologinės būklės negalinčių mokytis gimnazijoje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

57.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus kūno kultūros programą;

57.2. gimnazija, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

57.3. mokinys gydytojo leidimu dalį ugdymo valandų / pamokų gali lankyti gimnazijoje arba mokytis nuotoliniu mokymo proceso organizavimo būdu. Šios ugdymo valandos / pamokos įrašomos į mokinio individualų ugdymo planą;

57.4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų, individualioms konsultacijoms – 15 procentų. Bendrojo ugdymo plano 23.3 papunktyje nustatytų ugdymo valandų per savaitę, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 23.3 papunktyje nustatytos ugdymo valandos per savaitę;

57.5. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų. Gimnazijoje įteisintas mokymas tautinės mažumos kalba, todėl mokiniui kiekvienoje klasėje skiriamos 2 papildomos ugdymo valandos per savaitę.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

70. Gimnazija, rengdama gimnazijos ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, gimnazijos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

71. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

72. Organizuodama mokinių, turinčių specialiųjų ugdymosi poreikių, ugdymą, gimnazija atsižvelgia į:

72.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

72.2. mokymosi formą ir mokymo proceso organizavimo būdą;

72.3. gimnazijos ir tėvų (globėjų) įsipareigojimus, įteisintus mokymo sutartyje.

**antrasis SKIRSNIS**

**INDIVIDUALAUS UGDYMO PLANO RENGIMAS**

73. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

74. Gimnazija, rengdama individualų ugdymo planą:

74.1. pritaiko bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių, nurodytą Bendrojo ugdymo plano 22 punkte bei 32.6 papunktyje;

74.2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą skirti ugdymo valandas lietuvių kalbai mokyti;

74.3. gali didinti ugdymo valandų skaičių, skirtą meniniam, technologiniam, sveikatos ugdymui;

74.4. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

74.5. 1–2 valandomis gali sumažinti minimalų pamokų skaičių per savaitę, didinant neformaliojo švietimo valandų skaičių, besimokantiems pagal pradinio ugdymo individualizuotą programą;

74.6. per mokslo metus gali keisti specialiųjų pamokų, pratybų ir individualiai pagalbai skiriamų valandų skaičių;

74.7. gali intensyvinti mokiniui teikiamą specialiąją pedagoginę ar mokymo pagalbą nustatytą laikotarpį, skirdama papildomų ugdymo valandų kiekvienam mokiniui individualiai ar mokinių grupei;

74.8. turi užtikrinti specialiųjų ugdymosi poreikių turinčių mokinių ugdymo tęstinumą ir nuoseklumą.

75. Sutrikusios klausos mokiniams, gimnazija skiria:

75.1. lietuvių gestų kalbai – 2–3 ugdymo valandas, lietuvių kalbai– 6–8 valandas, dalykinei praktinei veiklai – 2–3 ugdymo valandas, dailei – 1 ugdymo valandą, muzikinei ritmikai – 2 ugdymo valandas;

75.2. tarties, kalbos mokymo ir klausos lavinimo individualioms pratyboms – 2 ugdymo valandas (kochlearinių implantų naudotojams 2–3 ugdymo valandas) kiekvienam mokiniui per savaitę. Tarties, kalbos mokymo ir klausos lavinimo individualios pratybos vyksta per lietuvių kalbos pamokas ar popamokų. Pratybų ir lietuvių kalbos pamokų turinys turi derėti;

75.3. kurtieji ir neprigirdintieji mokomi totaliosios komunikacijos žodiniu ar dvikalbiu metodu, atsižvelgiant į individualius kiekvieno mokinio gebėjimus ir tėvų (globėjų) pageidavimus.

76. Sutrikusios regos mokiniams, gimnazija skiria:

76.1. specialiąsias pamokas sensomotorikai ir regėjimui lavinti;

76.2. kuriam gresia pavojus apakti, Brailio rašto individualioms pratyboms (iki ketverių metų) po 1 ugdymo valandą per savaitę, kursas gali būti intensyvinamas;

76.3. aklam (regėjimo aštrumas – nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti po 1 ugdymo valandą per savaitę. Šis kursas gali būti intensyvinamas;

76.4. nereginčiam mokiniui mobilumo lavinimo individualioms pratyboms po 1 ugdymo valandą per savaitę. Šios valandos gali būti skiriamos kasdienio gyvenimo ir komunikaciniams įgūdžiams ugdyti;

76.5. privalomą tiflopedagoginę pagalbą aklam ir žymią silpnaregystę (regėjimo aštrumas su korekcija geriau matančia akimi – nuo 0,05 iki 0,1) turinčiam mokiniui, kuris mokosi pagal pradinio ugdymo programą (teikiama ne mažiau nei 2 valandas per savaitę).

77. Kurčneregio mokinio ugdymo planas rengiamas vadovaujantis Bendrojo ugdymo plano 81.2.2 papunkčiu.

78. Mokiniams, turintiems kalbėjimo ir kalbos sutrikimą, gimnazija skiria:

78.1. specialiųjų pamokų tarčiai, kalbai ir klausai lavinti;

78.2. individualioms ir grupinėms pratyboms 1–4 klasėse po 1 ugdymo valandą kiekvienam mokiniui per savaitę;

78.3. žymių ar labai žymių kalbėjimo ir kalbos sutrikimų turintiems mokiniams, bendraujantiems alternatyvios komunikacijos būdu, tarties, kalbos ir komunikacijos lavinimo individualias ir grupines pratybas galima integruoti į komunikacinės, pažintinės veiklos ir į lietuvių kalbos pamokas. Pratybų ir lietuvių kalbos pamokų turinys turi derėti.

79. Mokiniams, turintiems judesio ir padėties bei neurologinių sutrikimų, gimnazija skiria:

79.1. ugdymo valandų gydomajai kūno kultūrai, sensomotorikai lavinti, kompiuteriniams įgūdžiams formuoti, komunikaciniams gebėjimams ugdyti;

79.2. 4–8 mokinių grupei 2–3 gydomosios kūno kultūros pamokas per savaitę;

79.3. individualioms gydomosios kūno kultūros pratyboms po 2 ugdymo valandas per savaitę kiekvienam mokiniui, sergančiam cerebriniu paralyžiumi (vidutinio, labai žymaus laipsnio) ar turinčiam sunkių ar labai sunkių judesio ir padėties sutrikimų;

79.4. gydomosios kūno kultūros ar pratybų pamokos organizuojamos ne didesnei kaip 10 mokinių grupei.

80. Mokinys, turintis specialiųjų ugdymosi poreikių dėl intelekto, klausos, kalbėjimo ir kalbos, įvairiapusių raidos ir mokymosi sutrikimų, turintis kochlearinius implantus ir besimokantis tautinės mažumos kalba (išvardytų sutrikimų), gali:

80.1. nesimokyti ar pradėti vėliau mokytis užsienio kalbos;

80.2. nesimokyti muzikos ar ją keisti kitu, meninio ugdymo dalyku (sutrikusios klausos);

80.3. būti atleidžiamas nuo technologijų dalyko pamokų (turintis judesio ir padėties bei neurologinių sutrikimų).

81. Mokiniams, kurie mokosi pagal pradinio ugdymo individualizuotą programą, ugdymo planas sudaromas atsižvelgiant į mokinio galias, mokymosi formą, mokymo organizavimo būdą ir klasės paskirtį:

81.1. turintiems nežymų intelekto sutrikimą, ugdymo planas rengiamas:

81.1.1. vadovaujantis Bendrojo ugdymo plano 22 punkte bei 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 15 procentų;

81.1.2. turintiems kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

81.2. turintiems vidutinį, žymų ar labai žymų intelekto sutrikimą, ugdymo planas rengiamas:

81.2.1. vadovaujantis Bendrojo ugdymo plano 22 punkte ir 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 20 procentų, arba vadovaujantis Bendrojo ugdymo plano 81.2.2. papunkčiu, ugdymą organizuojant atskiromis veiklos sritimis, skiriant specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

81.2.2. ugdymą organizuojant veiklos sritimis skiriamos valandos:

|  |  |  |  |
| --- | --- | --- | --- |
| Ugdymo metai,  klasė  Dalykai / veiklos | 1–2 klasėse valandų skaičius | 3–4 klasėse valandų skaičius | Valandų skaičius per 4 ugdymo metus |
| Dorinis ugdymas (tikyba, etika) | 2 | 2 | 4 |
| Komunikacinė veikla arba  kalbos ir bendravimo ugdymas\* | 8–10 | 8–10 | 16–20 |
| Pažintinė veikla | 6–8 | 6–8 | 12–16 |
| Orientacinė veikla | 6 | 6 | 12 |
| Užsienio kalba\*\* | 0–2 | 0–2 | 0–4 |
| Informacinių komunikacinių technologijų ugdymas\*\* | 0–2 | 0–-2 | 0–4 |
| Meninė veikla | 4–9 | 4–9 | 8–12 |
| Fizinė veikla | 4–9 | 4–9 | 8–12 |
| Valandos, skirtos mokinių ugdymo(si) poreikiams tenkinti, specialiajai veiklai organizuoti\*\*\* | 6 | 8 | 14 |
| Privalomas ugdymo valandų skaičius mokiniui | 20 / 20 | 20 / 20 | 80 |
| Neformalusis vaikų švietimas | 4 | 4 | 8 |

Pastabos:

\*Kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams ir kitų komunikacijos sutrikimų turintiems vaikams, naudojantiems alternatyvią komunikaciją.

\*\*Veikla, kurią gali mokykla siūlyti, atsižvelgdama į mokinio galias, turimus išteklius.

\*\*\*Specialioji veikla, skiriama sutrikusioms funkcijoms lavinti, specialiajai pedagoginei pagalbai teikti atsižvelgiant į mokinio sutrikimų pobūdį.

81.2.3. dalį formaliojo švietimo veiklų / pamokų ir neformalųjį vaikų švietimą galima organizuoti su bendrųjų klasių mokiniais;

81.2.4. mokinių užimtumas organizuojamas (neformalųjį švietimą) ir per mokinių atostogas (išskyrus vasaros atostogas);

81.2.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas;

81.2.6. mokiniams, sergantiems cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomosios kūno kultūros pratyboms skiriama po 2 pamokas per savaitę kiekvienam mokiniui;

81.2.7. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedinėms pratyboms 1–4 klasėse skiriama po 1 pamoką per savaitę.

**trEČIasis SKIRSNIS**

**Švietimo pagalbos (PSICHOLOGINĖS, Specialiosios pedagoginės, SOCIALINĖS PEDAGOGINĖS ir specialiosios) teikImaS**

82. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

**ketvirtasis SKiRSNIS**

**mokinių, TURINČIŲ Specialiųjų ugdymosi poreikių,**

**mokymas namie**

84. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal gimnazijos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 56, 57 punktais:

84.1. 1–2 ugdymo valandas skirti specialiosioms pamokoms ar specialiajai pedagoginei pagalbai teikti;

84.2. 1–2 ugdymo valandas rekomenduojama skirti lietuvių kalbai mokyti;

84.3. kurčią ar neprigirdintį mokinį namie ugdo surdopedagogas ar logopedas;

84.4. mokiniams, turintiems vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 8 valandas per savaitę, iš jų 1–2 ugdymo valandas skirti specialiosioms pamokoms ar specialiajai pedagoginei pagalbai teikti;

84.5. mokiniams, turintiems judesio ir padėties sutrikimų, 1–2 ugdymo valandas per savaitę skirti gydomajai mankštai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| PRITARTA  Trakų gimnazijos tarybos  2017- 08 - 31 d.  Protokolo Nr. 2- | SUDERINTA  Trakų rajono savivaldybės administracijos  direktorius  2017 m. liepos 14 d. įsakymo Nr. P2-726 |